Dacă sunteți din Pitești, puteți circula cu metroul... cel puțin în teorie!

Foto: metrorex.ro

Consiliul Local Piteşti a decis un proiect de hotărâre privind acordarea de gratuităţi la transportul cu metroul, scrie ziarulargesul.ro.

Primarul Cornel Ionică a explicat că este vorba despre o eroare la redactarea legii.

„Aşa zice legea, aşa facem. Am tot căutat modalităţi să ocolim acest termen, dar nu avem cum. Este evident că gratuitatea în Piteşti se referă la autobuz, căci metrou nu cred că vom avea în următorii 200 de ani!”, a declarat edilul.

Lista de gratuităţi include persoanele cu handicap grav şi accentuat, asistenţii personali ai acestora, dar şi cetăţenii de onoare ai municipiului.